Varėnos sinagoga

Varėnos sinagoga – buvusi sinagoga, stovinti Varėnoje, miesto centre netoli J. Basanavičiaus ir Vytauto gatvių sankirtos. Viena iš nedaugelio Lietuvoje išlikusių medinių sinagogų.

 Istorija 

Žydai Varėnoje pasirodė palyginti vėlai – XIX a. pabaigoje, kai buvo nutiestas geležinkelis. Tuomet susidarė geresnės sąlygos įsikurti ir plėstis tam, kad aktyviau vyktų prekyba ir vystytųsi verslas. Varėnos sinagoga pastatyta XX a. pradžioje, išsiskyrė iš kitų medinių Lietuvos sinagogų kukliu dekoratyvumu ir masyvumu. Ji Varėnoje buvo didžiausia iš buvusių trijų. Buvo apšildoma, naudojama visus metus. Per Pirmąjį pasaulinį karą miestelį sugriovė vykę mūšiai. Stipriai nukentėjo ir visos štetle stovėjusios sinagogos, tačiau išliko medinė, kuri buvo atstatyta.Daugiakultūrės praeities liudininkės. Varėnos sinagoga bernardinai.lt

1930 m. Varėną aplankęs etnografas Petras Biržys susitiko su rabinu bei minėjo žydų maldos namus ir bendruomenės gyvenimą. Jis rašė: „Prieš karą Varėnoj buvo 3 žydų sinagogos ir apie 600 šeimynų. Dabar yra vos 70 šeimynų. Buvo 3 liaudies mokyklos, dabar tik viena. Sinagoga viena, atstatyta 1922 metais“.Varėnos medinė sinagoga įrašyta į Kultūros vertybių registrą lzb.lt 2018-02-06

1941 m. vykdant Holokaustą, pirmomis rugsėjo dienomis abiejų Varėnų žydai buvo suvaryti į miestelio sinagogą. Čia jie buvo saugomi kelias dienas prieš išvežant sušaudyti. Po Antrojo pasaulinio karo, beveik tris dešimtmečius šiame pastate buvo įsikūrę Varėnos kultūros namai.

Po 1990-ųjų buvę maldos namai privatizuoti, buvo naudojami kaip prekybinės paskirties pastatas, nuomojami. Pastaraisiais metais priklausė privačiam asmeniui.


Nuo 2017 m. sinagoga įtraukta į Kultūros vertybių registrą.
Pastatas 2 aukštų, stačiakampio plano, uždengtas valminiu stogu. Sienos sudėtos iš rąstų, su stačiakampėmis langų angomis. fasadai apkalti horizontaliomis medinėmis lentelėmis, polangiai – vertikaliomis.

 Šaltiniai 

 Nuorodos 



Kategorija:Varėna
Kategorija:Lietuvos sinagogos